Etelä-Karjalan museo

Etelä-Karjalan museo toimii Lappeenrannan linnoituksen pohjoispäässä 1800-luvun alussa tykkivarikoiksi rakennetuissa makasiineissa. Museon kokoelmien pohjana ovat entisten Lappeenrannan kaupunginmuseon, Viipurin kaupunginmuseon ja Käkisalmen museon kokoelmat.https://www.lappeenranta.fi/fi/kulttuuri-ja-liikunta/lappeenrannan-museot/museot/etela-karjalan-museo-0Etelä-Karjalan museo. Viitattu 12.12.2024. 

Etelä-Karjalan museo tallentaa myös luovutetun Karjalan kulttuuriperintöä Karjalankannakselta sekä Laatokan länsipuolelta aina entiseen Jaakkiman pitäjään saakka. Museon hallussa on muun muassa laaja kokoelma Viipuriin liittyvää esineistöä. Yksi sen suosituimmista kohteista on 24 m²:n laajuinen pienoismalli, joka esittää Viipurin kaupunkia 2. syyskuuta 1939.

Etelä-Karjalan museo on yksi Lappeenrannan museoiden museokohteista. Lappeenrannan museoihin kuuluvat lisäksi Linnoituksessa toimivat Lappeenrannan taidemuseo ja Ratsuväkimuseo sekä Lappeenrannan keskustassa Kauppakadulla sijaitseva Wolkoffin talomuseo.

 Katso myös 
 Etelä-Karjalan museon esinekokoelmat

 Lähteet 

 Aiheesta muualla 
Etelä-Karjalan museon kotisivut  Lappeenrannan kaupunki
Etelä-Karjalan museo  Museot.fi

Luokka:Lappeenrannan museot (alueellinen vastuumuseo)
Luokka:Suomen 1800-luvulla rakennetut rakennukset ja rakennelmat